**Betty Grable** (født **Elizabeth Ruth Grable** 18. desember 1916, død 2. juli 1973) var en amerikansk skuespillerinne, sangerinne, danserinne og sexsymbol.

Hun var en av de mest populære pinupjentene under andre verdenskrig, spesielt etter et bilde der hun er fotografert bakfra iført en badedrakt. Bildet ble inkludert i boken *100 Photographs that Changed the World*.

Grable døde 56 år gammel av lungekreft.

Barndom
-------

Elizabeth Ruth Grable ble født 18. desember 1916 i St. Louis i Missouri som datter av John Conn Grable og Lillian Rose Hofmann. Hun var den yngste av tre søsken. De fleste av forfedrene hennes var amerikanske, men hun hadde også nederlandske, irske, tyske og engelske fjerne slektninger.

Karriere
--------

Grables mest kjente pinupbilde, som er inkludert i boken *100 Photographs that Changed the World*.  Foto: Frank Powolny 
Grable ble oppfordret av moren til å starte en skuespillerkarriere. Hun hadde sin filmdebut som en korjente i *Happy Days* fra 1929. Hun var på dette tidspunktet 12 år gammel og ifølge loven for ung til å være med. Alderen hennes var imidlertid vanskelig å fastslå ettersom hele koret var sminket som blackface. Ikke lenge etter at hun hadde spilt i denne filmen sørget hennes mor for at hun bleket håret. Hun brukte falsk legitimasjon for å få filmkontrakt, men da bedraget ble oppdaget fikk hun sparken. Hun spilte mindre roller i en rekke filmer gjennom hele 1930-tallet, blant annet i *Continental* fra 1934, der hun spilte mot Fred Astaire og Ginger Rogers. I 1937 giftet hun seg med Jackie Coogan som hun spilte sammen med i *Million Dollar Legs* i 1939. Året etter ble ekteparet skilt.

Grable hadde suksess med Broadway-musikalen *Du Barry Was a Lady* i 1939, og året etter fikk hun kontrakt med 20th Century Fox. Hun spilte i en rekke fargefilmer for filmselskapet i løpet av 1940-tallet, inkludert *Hallo Argentina* (1940), *Ferie i Miami* (1941), *Coney Island* (1943), *Pin Up Girl* (1944), *The Dolly Sisters* (1945), *Mother Wore Tights* (1947), *That Lady in Ermine* (1948), *When My Baby Smiles at Me* (1948). I 1943 poserte hun på et pinupbilde for fotografen Frank Powolny, der hun ble fotografert bakfra iført en badedrakt. Bildet bidro til at hun ble en av de mest populære pinupjentene under andre verdenskrig, og ble senere inkludert i boken *100 Photographs that Changed the World*. På slutten av 1940-tallet tjente Grable 300 000 dollar i året, og var den høyest betalte skuespillerinnen i Hollywood.

Karrieren hennes fortsatte på begynnelsen av 1950-tallet, og hun ble vurdert i rollen som Lorelei Lee i *Herrer liker blonde piker* i 1952. Den gikk til slutt til 20th Century Fox' nyeste blonde stjerne, Marilyn Monroe. Grable og Monroe spilte sammen i *Gift med en millionær* i 1953 og kom godt overens. I 1955 spilte Grable inn sine to siste filmer, *En ektemann for meget* og *To piker på galeien*.

Etter å ha sluttet i filmindustrien fokuserte Grable i stedet på TV- og teateropptredener, og var aktiv frem til hennes død i 1973.

Privatliv
---------

Den 20. november 1937 giftet Grable seg med den tidligere barneskuespilleren Jackie Coogan, men ble skilt etter tre år. Den 5. juli 1943 giftet hun seg med trompetisten og storbandlederen Harry James. Ekteparet fikk døtrene Victoria og Jessica, men ble skilt i 1965.

Grable døde 2. juli 1973 i Santa Monica i California av lungekreft. Hun ble begravet i familiegraven på Inglewood Park Cemetery tre dager senere, med blant annet Dorothy Lamour, Shirley Booth, Mitzi Gaynor, Johnnie Ray, Cesar Romero, George Raft, Alice Faye, Dan Dailey og eksmannen Harry James til stede.

Filmografi (utvalg)
-------------------

* 

* 1947 – *The Shocking Miss Pilgrim*
* 

* 1953 – *Gift med en millionær*
* 

* 1955 – *To piker på galeien*

Priser og nominasjoner
----------------------

* Stjerne på Hollywood Walk of Fame 6525 Hollywood Blvd.
* Stjerne på St. Louis Walk of Fame.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Betty-Grable, besøkt 9. oktober 2017[Hentet fra Wikidata]
2. 1 2   Gemeinsame Normdatei, GND-ID 119403285, besøkt 17. oktober 2015[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. 1 2   Proleksis Encyclopedia, Proleksis enciklopedija-ID 24116[Hentet fra Wikidata]
5. ↑   Gemeinsame Normdatei, besøkt 12. desember 2014[Hentet fra Wikidata]
6. ↑   Gemeinsame Normdatei, besøkt 31. desember 2014[Hentet fra Wikidata]
7. 1 2   Genealogics[Hentet fra Wikidata]

Eksterne lenker
---------------

* (en) Betty Grable – kategori av bilder, video eller lyd på Commons Rediger på Wikidata

* (en) Betty Grable – galleri av bilder, video eller lyd på Commons Rediger på Wikidata
* (en) Betty Grable på Internet Movie Database Rediger på Wikidata

* (sv) Betty Grable i Svensk Filmdatabas Rediger på Wikidata

* (da) Betty Grable på Filmdatabasen Rediger på Wikidata

* (fr) Betty Grable på Allociné Rediger på Wikidata

* (en) Betty Grable på AllMovie Rediger på Wikidata

* (en) Betty Grable hos Rotten Tomatoes Rediger på Wikidata

* (en) Betty Grable hos The Movie Database Rediger på Wikidata

* (en) Betty Grable hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Prabook **·** Prabook **·** Deutsche Biographie **·** Nationalencyklopedin **·** BIBSYS **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** MusicBrainz **·** Discogs **·** AllMusic
 |